bombman/thwiki-2026-super-clean-3k huggingface dataset:
minute maid pulpy มีกี่รส มีทั้งหมด กี่รส minute maid pulpy อยากรู้ ค่ะ --182.53.24.167 18:14, 7 พฤษภาคม 2554 (ICT) พัลพิ มีแต่น้ำส้มอย่างเดียวในประเทศไทยครับ แต่จากโคคาโคลาบอกว่ามีรสอื่นด้วยเช่น เลมอน, ทรอปิคอล, มะม่วง/ส้ม, เกรปฟรุตชมพู และ ว่านหางจระเข้/แอปเปิล ในตลาดต่างประเทศ --octahedron80 13:25, 25 พฤษภาคม 2554 (ICT) เวลานี้มีเพิ่มอีกสองรสคือ เกรปฟรุตชมพู และ มะม่วง/ส้ม --octahedron80 20:52, 11 สิงหาคม 2554 (ICT) พริก การกินพริกเผ็ดสามารถลดความอ้วนได้จริงหรือไม่--203.146.104.42 09:10, 27 พฤษภาคม 2554 (ICT) อาจกล่าวได้ว่าความเผ็ดร้อนของพริกช่วยเผาผลาญพลังงานได้มากขึ้น เมื่อถามว่าลดความอ้วนได้หรือไม่ก็คงตอบได้ว่านิดหน่อย ถ้ามัวแต่กินพริกแล้วไม่บริหารร่างกาย --octahedron80 11:41, 28 มิถุนายน 2554 (ICT) Ft ไฟฟ้า ค่า Ft ไฟฟ้าของแต่ละเดือนทำไมถึงไม่เท่ากันเช่น เม.ย54 เท่ากับ 0.8688 พ.ค 54 เท่ากับ 0.9581 --49.49.111.191 22:14, 30 พฤษภาคม 2554 (ICT) เป็นค่าไฟฟ้าผันแปร ซึ่งมาจากการประมาณค่าต้นทุนเชื้อเพลิงซึ่งอยู่นอกเหนือการความคุมของ กฟผ. ครับ หรือพูดง่าย ๆ ก็คือค่าความเสี่ยงที่ กฟผ. จะต้องแบกรักภาระต้นทุนเชื้อเพลิงในส่วนที่เขาควบคุมไม่ได้นั่นเอง สำหรับอัตรานั้น กฟผ. จะจัดทำไว้ล่วงหน้า ซึ่งถ้าสนใจในเชิงรายละเอียด เข้าไปดูได้ที่เว็บนี้ครับ http://www2.egat.co.th/ft/ --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 13:04, 31 พฤษภาคม 2554 (ICT)
ดับเบิลยูดับเบิลยูอี หรือรู้จักกันในชื่อเดิมคือ เวิลด์เรสต์ลิงเอ็นเตอร์เทนเมนต์ (WWE เดิมนั้นย่อมาจาก World Wrestling Entertainment) เป็นบริษัทจำกัดมหาชนที่ทำธุรกิจเกี่ยวกับกีฬาเพื่อความบันเทิง โดยที่มีธุรกิจหลักอยู่ที่การเป็นสมาคมมวยปล้ำอาชีพ ทั้งนี้ นอกจากรายได้จากการเป็นสมาคมมวยปล้ำแล้ว WWE ยังมีรายได้อื่นจากภาพยนตร์ เพลง ทรัพย์สินทางปัญญา และสินค้ามวยปล้ำอีกด้วย Vince McMahon มีฐานะเป็นเจ้าของสมาคม และยังดำรงตำแหน่งประธานกรรมการของบริษัท และ Stephanie McMahon-Levesque รองประธานกรรมการบริหารฝ่าย Creative Writing (ทีมเขียนบท) ใน WWE ตระกูลแมคแมน ถือหุ้นประมาณ 70% ในบริษัท และมีเปอร์เซนต์การออกเสียงในที่ประชุมใหญ่บริษัทถึง 96% WWE มีสำนักงานใหญ่ตั้งอยู่ที่ 1241 ถนน East Main Street ใน สแตมฟอร์ด, รัฐคอนเนตทิคัต พร้อมทั้งสำนักงานต่างประเทศใน ลอสแอนเจลิส, นิวยอร์ก, ลอนดอน และ โทรอนโต. เดิม WWE เป็นที่รู้จ้กกันในชื่อของบริษัท Titan Sports, Inc. ก่อนจะเปลี่ยนไปเป็น World Wrestling Federation, Inc. และเป็น World Wrestling Entertainment Inc. ในปัจจุบัน ล่าสุดในปี ค.ศ. 2011 ได้เปลี่ยนชื่อเป็น WWE ธุรกิจหลักของ WWE คือการเป็นสมาคมมวยปล้ำอาชีพที่มีขนาดใหญ่ที่สุดในโลก และยังเก็บสะสมซึ่งวีดีโอเทปมวยปล้ำของสมาคมต่างๆในอดีตซึ่งในปัจจุบันได้ล้มเลิกกิจการไปแล้ว. สมาคม WWE มีชื่อเดิมตั้งแต่ต้นว่า Capitol Wrestling Corporation (CWC) ก่อนที่จะเปลี่ยนชื่อมาเป็น World Wide Wrestling Federation (WWWF),World Wrestling Federation (WWF) และ World Wrestling Entertainment,WWE ทำการเสนอรายการมวยปล้ำผ่านทาง 4 รายการคือ RAW ทางช่อง USA Network, Friday Night SmackDown! ทาง SyFy WWE NXT และ WWE Superstars ทาง WGN America แล้วยังเป็นสมาคมที่มีเข็มขัดแชมป์โลกถึง 2 เส้นจาก 3 เส้นที่ได้รับการยอมรับโดย Pro Wrestling Illustrated (PWI) อีกด้วย (อ่านต่อ...)
ภาวะปอดช้ำ เป็นภาวะซึ่งมีการฟกช้ำของปอด เกิดจากการบาดเจ็บต่อทรวงอกทำให้มีการบาดเจ็บต่อหลอดเลือดฝอยจนมีเลือดและสารน้ำคั่งในเนื้อเยื่อปอด สารน้ำส่วนเกินเหล่านี้จะรบกวนกระบวนการแลกเปลี่ยนก๊าซของปอด จนอาจทำให้ระดับออกซิเจนในเลือดน้อยกว่าที่ร่างกายต้องการ ภาวะนี้แตกต่างจากภาวะปอดฉีกขาดซึ่งเป็นการบาดเจ็บของปอดอีกแบบหนึ่ง ตรงที่ภาวะปอดช้ำจะไม่มีการฉีกขาดของเนื้อเยื่อปอด ภาวะปอดช้ำส่วนใหญ่เกิดจากการกระแทกแต่ก็อาจเกิดจากสาเหตุอื่นๆ เช่น การบาดเจ็บจากระเบิด หรือคลื่นกระแทกที่เกิดจากการถูกทิ่มแทง ในช่วงสงครามโลกครั้งที่ 1 และ 2 ซึ่งมีการใช้ระเบิดในการรบอย่างแพร่หลายนั้นทำให้ภาวะปอดช้ำที่เกิดจากแรงระเบิดเป็นที่รู้จักมากขึ้น ในช่วงทศวรรษ 1960 ภาวะนี้เป็นที่รู้จักในคนทั่วไปมากขึ้นจากการเกิดอุบัติเหตุจราจร การใช้เข็มขัดนิรภัยและถุงลมนิรภัยช่วยลดโอกาสเกิดภาวะปอดช้ำในผู้โดยสารรถยนต์ได้ การวินิจฉัยภาวะนี้ทำได้โดยอาศัยประวัติการเกิดอุบัติเหตุ การตรวจร่างกาย และการถ่ายภาพรังสีทรวงอก อาการและอาการแสดงส่วนใหญ่เป็นผลโดยตรงจากการบาดเจ็บทางกาย เช่นอาการเจ็บหน้าอก และอาการไอเป็นเลือด รวมทั้งอาการที่เป็นผลจากการที่ร่างกายได้รับออกซิเจนไม่เพียงพอ เช่น ภาวะตัวเขียว การฟกช้ำที่เกิดขึ้นส่วนใหญ่หายได้เองด้วยการรักษาแบบประคับประคองซึ่งส่วนมากอาศัยการให้ออกซิเจนและการเฝ้าสังเกตอาการ อย่างไรก็ดีบางครั้งก็มีความจำเป็นต้องใช้การดูแลเป็นพิเศษแบบผู้ป่วยหนัก เช่น อาจต้องใช้การช่วยหายใจ บางครั้งอาจต้องให้สารน้ำทดแทน ซึ่งต้องทำโดยความระมัดระวังอย่างมากเนื่องจากการมีสารน้ำมากเกินสามารถทำให้ภาวะน้ำท่วมปอดนั้นแย่ลงได้ ซึ่งอาจเป็นอันตรายถึงขั้นเสียชีวิต ความรุนแรงมีตั้งแต่เป็นไม่มากไปจนถึงขั้นเสียชีวิตได้ การฟกช้ำเล็กๆ อาจมีผลกระทบน้อยมากหรือแทบไม่มี อย่างไรก็ดีภาวะปอดช้ำเป็นภาวะการบาดเจ็บต่อทรวงอกที่อาจมีอันตรายถึงชีวิตที่พบบ่อยที่สุด พบเป็น 30-75% ของการบาดเจ็บต่อทรวงอกชนิดรุนแรงทั้งหมด ผู้ป่วยปอดช้ำมีอัตราการเสียชีวิตอยู่ที่ประมาณ 14-40% จึงเป็นส่วนสำคัญที่ช่วยบอกว่าผู้ป่วยจะเสียชีวิตหรือมีภาวะทุพพลภาพจากการบาดเจ็บนั้น ๆ หรือไม่ ผู้ป่วยปอดช้ำส่วนใหญ่มีการบาดเจ็บของระบบอื่นร่วมด้วย แม้ส่วนใหญ่การบาดเจ็บที่พบร่วมเหล่านี้จะเป็นสาเหตุของการเสียชีวิต แต่ก็เชื่อกันว่าภาวะปอดช้ำเป็นสาเหตุโดยตรงของการเสียชีวิตมากถึงประมาณ 1/4 - 1/2 ของทั้งหมด ผู้ป่วยที่เป็นเด็กมีโอกาสบาดเจ็บมากกว่าผู้ใหญ่เนื่องจากความยืดหยุ่นของกระดูกทำให้การบาดเจ็บต่อทรวงอกทั้งหมดถูกถ่ายทอดไปยังเนื้อปอดโดยไม่ถูกดูดซับไปที่ผนังทรวงอก ภาวะแทรกซ้อนของภาวะปอดช้ำได้แก่ปอดบวม และกลุ่มอาการหายใจล้มเหลวเฉียบพลัน ซึ่งอาจส่งผลต่อภาวะทุพพลภาพของระบบหายใจในระยะยาวได้
หนอนมอร์ริส หรือ หนอนอินเทอร์เน็ต 2 พฤศจิกายน ค.ศ. 1988 เป็นหนอนคอมพิวเตอร์ตัวแรก ๆ ที่แพร่กระจายผ่านอินเทอร์เน็ต หนอนมอร์ริสถูกพิจารณาว่าเป็นหนอนตัวแรก และแน่นอนว่าเป็นตัวแรกที่ได้รับความสนใจอย่างสำคัญจากสื่อกระแสหลัก นอกจากนี้ ยังเป็นผลให้เกิดการพิสูจน์ว่ากระทำผิดครั้งแรกในสหรัฐอเมริกาภายใต้รัฐบัญญัติการฉ้อโกงและใช้คอมพิวเตอร์ในทางที่ผิด ค.ศ. 1986 โค้ดถูกเขียนขึ้นโดยนักศึกษามหาวิทยาลัยคอร์เนลล์ โรเบิร์ต แทบแพน มอร์ริส และเริ่มปล่อยเมื่อวันที่ 2 พฤศจิกายน ค.ศ. 1988 จากสถาบันเทคโนโลยีแมสซาชูเซตส์ (MIT) เจตนาของผู้สร้างมิได้ต้องการเขียนขึ้นเพื่อก่อความเสียหาย แต่เพื่อวัดขนาดของอินเทอร์เน็ต ยิ่งไปกว่านั้น หนอนมอร์ริสทำงานโดยอาศัยช่องจุดอ่อนที่ทราบกันใน Unix sendmail, finger และ rsh/rexec เช่นเดียวกับรหัสผ่านที่อ่อนแอ แผ่นดิสก์ซึ่งบรรจุซอร์สโค้ดของหนอนมอร์ริส เก็บรักษาไว้ที่พิพิธภัณฑ์วิทยาศาสตร์บอสตัน ผล สำนักงานตรวจสอบบัญชีกลางสหรัฐอเมริกาประเมินมูลค่าความเสียหายไว้ระหว่าง 10-100 ล้านดอลลาร์สหรัฐ มอร์ริสถูกพิจารณาคดีและตัดสินว่าละเมิดประมวลกฎหมายสหรัฐอเมริกาหมวด 18 มาตรา 1030 รัฐบัญญัติการฉ้อโกงและใช้คอมพิวเตอร์ในทางที่ผิด ในคดีระหว่างพนักงานอัยการ กับมอร์ริส หลังอุทธรณ์ เขาถูกตัดสินโทษคุมประพฤติสามปี บำเพ็ญประโยชน์ต่อสาธารณะ 400 ชั่วโมง และปรับ 10,000 ดอลลาร์สหรัฐ อ้างอิง ม
พระแก้วโกเมน เป็นพระพุทธรูป ปางมารวิชัย สร้างด้วยแก้วโกเมน(สีแดงเข้ม) เป็นพระพุทธรูปสำคัญประจำจังหวัดอุบลราชธานี และพระพุทธรูปในตำนานพระแก้วนพเก้า ประวัติ ตามตำนานกล่าวว่าพระแก้วโกเมนอุบัติขึ้นพร้อมกับพระแก้วบุษราคัมซึ่งประดิษฐานอยู่ที่วัดศรีอุบลรัตนาราม เป็นพระพุทธรูปอัญมณีในตระกูลแก้วนพเก้า คือ เพชร มณีแดง มรกต บุษราคัม โกเมน นิลกาฬ มุกดา เพทาย และไพฑูรย์ เมื่อสมัยกรุงรัตนโกสินทร์ตอนต้น ไทยมีสงครามกับเวียงจันทน์ ผู้รักษาการบ้านเมืองและทายก-ทายิกา ได้พากันนำพระแก้วโกเมนไปรักษาไว้อย่างดีที่วัดบ้านกุดละงุม อำเภอวารินชำราบปัจจุบัน และคณะผู้รักษาพระแก้วโกเมน ได้นำท่อนไม้จันทร์มาทำเป็นผอบใหญ่ คว่ำองค์พระพุทธรูปไว้ ด้วยเกรงว่าข้าศึกจะแย่งชิงไป การที่นำผอบไม้จันทน์ไปคว่ำ(หรือครอบ)พระแก้วไว้นั้น ภาษาอีสานเรียกว่า “งุม” วัดซึ่งเป็นที่เก็บรักษาพระแก้วโกเมนครั้งนั้น จึงเรียกว่า “ วัดกุดละงุม ” มาจนปัจจุบัน ครั้งเมื่อศึกสงบลงจึงได้นำพระแก้วโกเมนมาประดิษฐานไว้ ณ วัดมณีวนาราม(วัดป่าน้อย) ซึ่งเจ้าอาวาสและคณะกรรมการวัดเก็บรักษาไว้เป็นความลับสืบต่อกันมา ทั้งนี้เนื่องด้วยพระแก้วโกเมนเป็นพระพุทธรูปที่มีค่าหาได้ยากยิ่งเกรงจะสูญหาย จึงหวงแหนด้วยความห่วงใย พระเดชพระคุณเจ้าอาวาสวัดมณีวนารามที่ผ่านมาทุกรูป จึงเก็บรักษาพระแก้วโกเมนไว้ในตู้นิรภัยตลอดมา ครั้งเมื่อสิ้นสมัยหลวงปู่พระธรรมเสนานี (กิ่ง มหับผโล) คณะกรรมการวัดจึงขออนุญาตนำพระแก้วโกเมนลงมาประดิษฐานให้พุทธศาสนิกชนได้กราบไหว้บูชา และสรงน้ำในเทศกาลวันวิสาขบูชา เพื่อเป็นสิริมงคลแก่ตนและครอบครัว และได้ถือปฏิบัติสืบต่อกันมาจนถึงปัจจุบัน อ้างอิง ประวัติพระแก้วโกเมน โกเมน โกเมน
พระนากสวาดิเรือนแก้ว เป็นพระรัตนปฏิมาจำลอง สลักจากหยกสีเขียว ศิลปะราวสมัยพุทธศตวรรษที่ 21 และถือเป็นพระแก้วประจำรัชกาลที่ 3 ประวัติ ในปี พ.ศ. 2368 ซึ่งตรงกับสมัยรัชกาลพระบาทสมเด็จพระนั่งเกล้าเจ้าอยู่หัว เกิดสงครามต่อต้านอำนาจสยามโดยเจ้าอนุวงศ์ขึ้นที่นครเวียงจันทน์ จึงได้มีรับสั่งให้พระยาราชสุภาวดี (สิงห์ สิงหเสนี) เป็นแม่ทัพหน้ายกไปปราบปรามบรรดาหัวเมืองลาวและนครเวียงจันทน์ ภายหลังจากที่ปราบปรามสำเร็จพระยาราชสุภาวดี (สิงห์ สิงหเสนี) ก็ได้กระทำการยึดเอาสมบัติล้ำค่าของหัวเมืองลาวและนครเวียงจันทน์ อัญเชิญพระพุทธรูปที่มีชื่อเสียงโด่งดังมาจากเมืองเวียงจันทน์หลายองค์ ได้แก่ พระบาง (อัญเชิญลงมาเป็นครั้งที่สอง) พระแทรกคำ พระฉันสมอ พระเสริม พระสุก พระใส พระแก่นจันทน์ พระเงินหล่อ พระเงินบุ พระสรงน้ำ รวมถึงพระพุทธรูปศิลาเขียวด้วย โดยผลแห่งความดีความชอบในครั้งนี้พระบาทสมเด็จพระนั่งเกล้าเจ้าอยู่หัว โปรดเกล้าฯ ให้ดำรงตำแหน่งเป็นเจ้าพระยาราชสุภาวดี ว่าที่สมุหนายก ต่อมาภายหลังพระบาทสมเด็จพระนั่งเกล้าเจ้าอยู่หัวทรงสร้างเรือนแก้วทองคำลงยาราชาวดีถวายพระพุทธรูปศิลาเขียว และทรงถวายพระนามว่า พระนากสวาดิเรือนแก้ว ถือว่าเป็นพระแก้วประจำรัชกาลพระบาทสมเด็จพระนั่งเกล้าเจ้าอยู่หัว อ้างอิง พระนากสวาดิเรือนแก้ว เจ้าอนุวงศ์ นาคสวาดิเรือนแก้ว นาคสวาดิเรือนแก้ว
ผู้เสียชีวิต ลำดับที่ ชื่อ อายุ (ปี) อาชีพ หรือความเกี่ยวข้องในเหตุการณ์ สาเหตุการเสียชีวิต 1. เกียรติมันต์ รอดอารีย์ 23 นักศึกษา สถาบันเทคโนโลยีแมสซาชูเซตส์​ 2. จันจิรา ซิมกระโทก 22 นักศึกษาชั้นปีที่ 4 คณะสาธารณสุขศาสตร์ มหาวิทยาลัยธรรมศาสตร์ เดิมบาดเจ็บ กระดูกหักเกือบทั้งตัว โดยเฉพาะที่เชิงกราน ทรวงอก และซี่โครงซ้าย ศีรษะยังถูกกระแทก สมองบวมมาก และไม่รู้สึกตัว ต้องผ่าตัดสมอง ให้เลือด และใส่เครื่องช่วยหายใจ อยู่หน่วยอภิบาล แพทย์แถลงว่าเป็นตายมีโอกาสเท่ากัน ต่อมาเสียชีวิตในวันที่ 30 ธันวาคม 2553 3. ตรอง สุดธนกิจ 24 รัฐศาสตรบัณฑิต มหาวิทยาลัยธรรมศาสตร์ 4. นฤมล ปิตตาทะนัง 38 คนขับรถตู้คันประสบเหตุ 5. ปรัชญา คันธา 21 นักศึกษาชั้นปีที่ 3 คณะเศรษฐศาสตร์ มหาวิทยาลัยธรรมศาสตร์ 6. ภิญโญ จินันทุยา 34 ผู้ช่วยคณบดีฝ่ายบริหารจัดการเทคโนโลยีและสารสนเทศ คณะสถาปัตยกรรมศาสตร์และการผังเมือง มหาวิทยาลัยธรรมศาสตร์ 7. ศาสตรา เช้าเที่ยง 33 นักวิจัย ศูนย์พันธุวิศวกรรมและเทคโนโลยีชีวภาพแห่งชาติ สำนักงานพัฒนาวิทยาศาสตร์และเทคโนโลยีแห่งชาติ หนังสือพิมพ์ไทยรัฐพรรณนาสภาพศพของเขาว่า '...ค้างอยู่บนสะพานลอยคนข้าม สภาพกะโหลกศีรษะเปิด เศษสมองร่วงไหลหล่นลงมาบนพื้นถนน เจ้าหน้าที่กู้ภัยต้องใช้เชือกผูกไว้ กันร่างไร้วิญญาณร่วงหล่นลงมา...' 8. สุดาวดี นิลวรรณ 20 นักศึกษาชั้นปีที่ 3 คณะนิติศาสตร์ มหาวิทยาลัยธรรมศาสตร์ 9. อุกฤษฎ์ รัตนโฉมศรี 30 ผู้ช่วยนักวิจัย ศูนย์พันธุวิศวกรรมและเทคโนโลยีชีวภาพแห่งชาติ สำนักงานพัฒนาวิทยาศาสตร์และเทคโนโลยีแห่งชาติ ผู้บาดเจ็บ ลำดับที่ ชื่อ อายุ (ปี) อาชีพ หรือความเกี่ยวข้องในเหตุการณ์ อาการเจ็บ 1. กันณภัส ปัญญาประเสริฐ 23 นักศึกษาชั้นปีที่ 4 คณะวิทยาศาสตร์และเทคโนโลยี มหาวิทยาลัยธรรมศาสตร์ มีบาดแผลทั่วกาย และปวดหลัง ส่งต่อยังโรงพยาบาลธรรมศาสตร์เฉลิมพระเกียรติ บาดแผลตกสะเก็ดและดีขึ้นตามลำดับ ต้องเข้าเฝือกที่ขาขวา แพทย์ให้รักษาตัวอย่างน้อย 6 สัปดาห์ ก่อนให้ทำกายภาพบำบัด และหัดเดิน 2. มูฮัมหมัด ชารีฟ หรือ โมฮัมเหม็ด ซาคีป 31 นักศึกษาสถาบันเทคโนโลยีแห่งเอเชีย มีแผลที่เท้าและเข่า นิ้วก้อยเท้าแตก กระดูกที่เข่าขวาซ้อนทับกัน เอกซเรย์กระดูก ผ่าตัดรักษา ดึงกระดูกคืนเดิม แต่ยังไม่สามารถเดินได้ ต้องใช้ไม้ค้ำยันประมาณ 25 วัน จึงเข้าสู่ภาวะปรกติ 3. วรัญญู เกตุชู 20 นักศึกษาชั้นปีที่ 3 คณะสังคมสงเคราะห์ศาสตร์ และเลขาธิการองค์การนักศึกษา มหาวิทยาลัยธรรมศาสตร์ ไหปลาร้าซ้ายหัก หัวเข่าแตก ผ่าตัดรักษา และส่งต่อยังโรงพยาบาลธรรมศาสตร์เฉลิมพระเกียรติ เข้าเฝือกที่เข่าซ้าย แพทย์ให้หัดเดินใหม่ 4. วิศรุต พลสิทธิ์ 35 ผู้ช่วยนักวิจัย ศูนย์เทคโนโลยีอิเล็กทรอนิกส์และคอมพิวเตอร์แห่งชาติ สำนักงานพัฒนาวิทยาศาสตร์และเทคโนโลยีแห่งชาติ ปวด และมีแผลถลอกตามตัว ปฐมพยาบาล แล้วให้กลับได้ 5. สุนทร ปิตตาทะนัง 44 สามีของคนขับรถตู้ หัวแตก หัวไหล่ซ้ายเคลื่อน เย็บแผลและรักษาให้ และปลอดภัยแล้ว 6. อรชร เทพหัสดิน ณ อยุธยา 17 คนขับรถยนต์นั่งส่วนบุคคลผู้ก่อเหตุ ปากและข้อศอกแตก รักษาพยาบาลแล้ว ให้กลับได้ในวันที่ 28 ธันวาคม 2553 สถิติ ผู้ประสบเหตุทั้งหมดสิบห้าคน ซึ่งรวม อรชร เทพหัสดิน ณ อยุธยาแล้ว หาก แบ่งตามเพศ จะได้ ผู้เสียชีวิต ผู้บาดเจ็บ ชาย หญิง ชาย หญิง 4 คน 5 คน 3 คน 3 คน รวมผู้เสียชีวิต รวมผู้บาดเจ็บ 9 คน 6 คน แบ่งตามสังกัด จะได้ มหาวิทยาลัยธรรมศาสตร์ 8 คน สำนักงานพัฒนาวิทยาศาสตร์และเทคโนโลยีแห่งชาติ 4 คน อื่น ๆ 3 คน แบ่งตามอาชีพ จะได้ นักศึกษา 7 คน อาจารย์ 1 คน นักวิทยาศาสตร์ และนักวิจัย 4 คน อื่น ๆ 3 คน
คราบสีเหลือง คราบสีเหลืองที่เกิดขึ้นในเครื่องสุขภัณฑ์ห้องน้ำเกิดจากอะไร --223.205.83.240 12:59, 9 สิงหาคม 2554 (ICT) สาเหตุมีหลายอย่าง เช่นเชื้อรา แบคทีเรีย สนิม ขี้ไคล หรือคราบของเสีย --octahedron80 15:08, 9 สิงหาคม 2554 (ICT) สัตว์กินเนื้อกับพยาธิ ทำไมสัตว์ที่ธรรมชาติสร้างให้กินเนื้อจึงไม่ติดพยาธิครับ --ช้างดำ 14:16, 9 สิงหาคม 2554 (ICT) สัตว์กินเนื้อติดพยาธิได้เหมือนกัน ถ้าไปกินสัตว์ที่มีไข่พยาธิ ตัวอย่างง่ายที่สุดก็คือมนุษย์ ไปกินเนื้อกินหมูที่มีไข่พยาธิ ก็ติดพยาธิ LOL --octahedron80 14:31, 9 สิงหาคม 2554 (ICT) ควรใช้คำว่า ค่าจริง หรือ จริง ในการแทนคำว่า True ควรใช้คำว่า ค่าจริง หรือ จริง ในการแทนคำว่า True--Nullzero 14:58, 18 สิงหาคม 2554 (ICT) แล้วแต่บริบท อ่านเพิ่มเติมที่พีชคณิตแบบบูล ตัวแปร a มีค่าเป็นจริง นิพจน์นี้มีค่าเป็นจริง... ตัวแปรชนิดนี้เก็บเพียงค่าจริงหรือค่าเท็จเท่านั้น... --taweethaも 18:59, 22 สิงหาคม 2554 (ICT) อุณหภูมิผสมของน้ำแข็ง200g-10องศากับน้ำ400g50องศาจะได้อุณหภูมิผสมเท่าใด อุณหภูมิผสมของน้ำแข็ง200g-10องศากับน้ำ400g50องศาจะได้อุณหภูมิผสมเท่าใด--223.205.60.117 18:54, 29 สิงหาคม 2554 (ICT) ปกติใช้หลักความร้อนลด=ความร้อนเพิ่ม โดยอย่าลืมคำนวณความร้อนจากการเปลี่ยนแปลงสถานะไปด้วย / ทำการบ้านเองนะครับ... --taweethaも 19:01, 29 สิงหาคม 2554 (ICT)
กษัตริย์อาเธอร์ กษัตริย์อาเธอร์ เป็นกษัตริย์อังกฤษผู้มีชื่อเสียงโด่งดังในตำนานเล่าขานในฐานะวีรบุรุษในยุคกลาง ซึ่งได้ปกป้องเกาะบริเตนจากการรุกรานของชาวแซ็กซอนในช่วงต้นคริสต์ศตวรรษที่ 6 รายละเอียดส่วนใหญ่เกี่ยวกับกษัตริย์อาเธอร์ปรากฏอยู่ในเรื่องเล่าขาน ตำนานพื้นบ้าน และวรรณกรรมที่แต่งขึ้น นักประวัติศาสตร์ยังคงถกเถียงกันอยู่ว่ากษัตริย์อาเธอร์มีตัวตนอยู่ในประวัติศาสตร์จริงหรือไม่ เรื่องราวทางประวัติศาสตร์ที่เกี่ยวข้องกับอาเธอร์ค่อนข้างกระจัดกระจายอยู่ตามแหล่งข้อมูลต่างๆ เช่น Annales Cambriae, Historia Brittonum และในบันทึกของนักบุญกิลดาส นอกจากนี้ชื่อของ อาเธอร์ ยังปรากฏอยู่ในบทกวีเก่าแก่หลายแห่ง เช่นในกวีนิพนธ์ Y Gododdin เป็นต้น ไม่สามารถระบุได้ว่า บทกวี Y Gododdin อยู่ในยุคสมัยใด บทกวีบรรยายถึงเหตุการณ์ในคริสต์ศตวรรษที่ 6 แต่ใช้รูปแบบการสะกดแบบยุคคริสต์ศตวรรษที่ 9-10 ส่วนต้นฉบับที่รอดมาถึงปัจจุบันมีอายุอยู่ในช่วงคริสต์ศตวรรษที่ 13 กษัตริย์อาเธอร์ในตำนานได้พัฒนาขึ้นจนกลายเป็นบุคคลที่น่าสนใจในระดับนานาชาติก็ด้วยผลงานเขียนอันเปี่ยมด้วยจินตนาการและความเหนือจริงของเจฟฟรีย์แห่งมอนมอธ ในคริสต์ศตวรรษที่ 12 เรื่อง Historia Regum Britanniae (ประวัติกษัตริย์แห่งบริเตน) แต่ก็มีนิทานและกวีนิพนธ์ของเวลส์และไบรตันหลายเรื่องที่เกี่ยวข้องกับกษัตริย์อาเธอร์ และมีอายุเก่าแก่กว่างานชิ้นดังกล่าว ในงานเหล่านั้น อาเธอร์เป็นทั้งนักรบผู้ยิ่งใหญ่ผู้ปกป้องบริเตนไว้จากศัตรูทั้งที่เป็นมนุษย์และสิ่งเหนือมนุษย์ บางครั้งก็เป็นผู้วิเศษในตำนานพื้นบ้าน ทั้งมีเรื่องเล่าถึงโลกหลังความตายในตำนานเวลส์ (คือ Annwn) ด้วย แต่ไม่อาจสรุปได้ว่าผลงานของเจฟฟรีย์ (ซึ่งเขียนเสร็จในปี ค.ศ. 1138) ได้ดัดแปลงมาจากตำนานเก่าแก่ดั้งเดิมเหล่านั้นมากน้อยเพียงใด (อ่านต่อ...) บทความคัดสรรก่อนหน้านี้: ซิลเวอร์แชร์ – สมเด็จเจ้าพระยาบรมมหาศรีสุริยวงศ์ – อาร์คิมิดีส ที่เก็บถาวร – บทความคัดสรรอื่น ๆ
ทะเบียนวัดขึ้นกับหน่วยงานใด ทะเบียนวัดขึ้นกับหน่วยงานใดโปรดแถลงให้ด้วย ขอบคุณ --118.173.186.200 13:25, 4 พฤศจิกายน 2554 (ICT) กรมการศาสนา กระทรวงศึกษาธิการ --octahedron80 13:48, 21 ธันวาคม 2554 (ICT) จะย้ายทะเบียนบ้านเฃ้าจังหวัดแต่เจ้าของบ้านไม่ได้ไปด้วยเพราะอยู... จะย้ายทะเบียนบ้านเข้าจังหวัดชลบุรีแต่เจ้าของบ้านไม่ได้ไปด้วยเพราะเจ้าของบ้านพักอยู่ที่จังหวัดสมุทรปราการกับข้าพเจ้าสามารถแจ้งย้ายได้หรือไม่ถ้าได้ต้องใช้เอกสารอะไรบ้าง ขอบคุณครับ --203.157.43.175 10:46, 7 พฤศจิกายน 2554 (ICT) เท่าที่ผมทราบ นั้น บุคคลที่บรรลุนิติภาวะแล้ว จะ 'แจ้งย้ายปลายทาง' (ในที่นี้คือไปแจ้งกับที่ชลบุรี) ได้ด้วยตนเอง (ลอง search Google ดูน่าจะมี) --202.28.35.252 15:51, 10 พฤศจิกายน 2554 (ICT) พระราชบัญญัติ ส.ส.ท. หมวดในพระราชบัญญัติองค์การกระจายเสียงและแพร่ภาพสาธารณะแห่งประเทศไทย พ.ศ. 2551 ที่ให้สถานีโทรทัศน์ทีไอทีวียุติออกอากาศคือหมวดใดครับ--223.204.211.88 17:40, 8 พฤศจิกายน 2554 (ICT) ไม่มีครับ เพราะ ส.ส.ท. สืบจาก ทีไอทีวี ไม่ได้สืบจาก ไอทีวี (แม้ ทีไอทีวี สืบจาก ไอทีวี ก็ตาม) ฉะนั้น ในเวลาที่พระราชบัญญัติฯ นี้ใช้บังคับ จึงไม่มีไอทีวีแล้ว ที่ปรากฏ (เช่นใน บทเฉพาะกาล) จึงเป็นเรื่องของทีไอทีวี (ให้โอน ทีไอทีวี ไปเป็นของ ส.ส.ท. เป็นต้น) ส่วนไอทีวีสิ้นสุดลงอย่างไรนั้น ก็สิ้นสุดลงโดยรัฐเลิกสัมปทาน ไม่ได้เลิกโดยพระราชบัญญัติครับ --Aristitleism 19:09, 2 ธันวาคม 2554 (ICT)
ข้อบ่งใช้ แม่แบบนี้ใช้สำหรับแสดงกล่องข้อมูลด้านขวาในบทความเกี่ยวกับราชวงศ์ ซึ่งหมายรวมทุกพระองค์ในราชวงศ์ มิใช่พระองค์ใดพระองค์หนึ่ง (กรณีหลังควรใช้ ) วิธีใช้ ใส่ข้อมูลต่าง ๆ ลงในพารามิเตอร์ต่อไปนี้ ทุกพารามิเตอร์สามารถใส่หรือไม่ใส่ค่าก็ได้ พารามิเตอร์บางตัวมีไว้เพื่อรองรับแม่แบบรุ่นเก่า กรุณาใช้พารามิเตอร์แบบใหม่เมื่อนำไปใช้ พารามิเตอร์ใหม่ พารามิเตอร์เก่า ความหมาย ชื่อ ชื่อราชวงศ์ ถ้าตรงกับชื่อบทความไม่จำเป็นต้องใส่ก็ได้ native_name ชื่อราชวงศ์ในภาษาต้นฉบับ native_language ระบุภาษาต้นฉบับ ภาพ รูปภาพที่ 1 ระบุเฉพาะชื่อไฟล์หรือใส่ลิงก์เต็มก็ได้ คำอธิบายภาพ คำอธิบายใต้รูปภาพที่ 1 ภาพ2 รูปภาพที่ 2 (หรือตราสัญลักษณ์ประจำราชวงศ์ในรุ่นเก่า) ระบุเฉพาะชื่อไฟล์หรือใส่ลิงก์เต็มก็ได้ คำอธิบายภาพ2 คำอธิบายใต้รูปภาพที่ 2 พระราชอิสริยยศ พระราชอิสริยยศ พระยศ หรือตำแหน่งประมุขของราชวงศ์นี้ ประเทศ ประเทศ ดินแดน จักรวรรดิ อาณาจักร หรือราชอาณาจักรที่ราชวงศ์นี้ปกครอง เชื้อชาติ เชื้อชาติของราชวงศ์นี้ บรรพบุรุษ ราชวงศ์หรือตระกูลบรรพบุรุษของราชวงศ์นี้ สาขา สาขาในราชวงศ์หรือตระกูลบรรพบุรุษของราชวงศ์นี้ จำนวนพระมหากษัตริย์ จำนวนเชื้อพระวงศ์ในราชวงศ์นี้ที่ได้เป็นพระมหากษัตริย์หรือจักรพรรดิ จำนวนเชื้อพระวงศ์ จำนวนเชื้อพระวงศ์ในราชวงศ์นี้ เชื้อพระวงศ์ที่สำคัญ เชื้อพระวงศ์ที่สำคัญในราชวงศ์นี้ ถ้ามีพระนามปรากฏในพารามิเตอร์อื่นก็ไม่จำเป็นต้องระบุ พระองค์แรก ประมุขพระองค์แรกของราชวงศ์นี้ พระองค์ปัจจุบัน ประมุขพระองค์ปัจจุบันของราชวงศ์นี้ พระองค์สุดท้าย ประมุขพระองค์สุดท้ายของราชวงศ์นี้ ช่วงระยะเวลา ช่วงระยะเวลาของราชวงศ์นี้ตั้งแต่พระองค์แรกถึงพระองค์สุดท้าย สถาปนา วันสถาปนาของราชวงศ์นี้ สิ้นสุด วันสิ้นสุดของราชวงศ์นี้ ล่มสลาย วันล่มสลายของราชวงศ์นี้ ในกรณีถูกล้มล้างเป็นต้น ก่อนหน้า ราชวงศ์ก่อนหน้าของราชวงศ์นี้ ถัดไป ราชวงศ์ถัดไปของราชวงศ์นี้ หมายเหตุ หมายเหตุอื่น ๆ เพิ่มเติม }
ต้นเปา เป็นองค์กรปกครองส่วนท้องถิ่นประเภทเทศบาลเมืองที่ครอบคลุมพื้นที่ตำบลต้นเปาทั้งตำบล ในอำเภอสันกำแพง จังหวัดเชียงใหม่ จัดตั้งขึ้นเป็นสภาตำบลต้นเปา ในปี พ.ศ. 2516 และในปี พ.ศ. 2528 กรมการปกครอง ได้พิจารณาพื้นที่สภาตำบลต้นเปา เป็นสุขาภิบาลได้ โดยใช้พื้นที่ทั้ังตำบล รวม 10 หมู่บ้าน โดยไม่ต้องกำหนดพื้นที่เขตใดเขตหนึ่ง เนื่องจากผังเมืองทั้งตำบลต้นเปามีความเหมาะสมที่จัดตั้ง และเปลี่ยนแปลงฐานะเป็นเทศบาลตำบลในปี พ.ศ. 2542 ต่อมาเทศบาลตำบลต้นเปามีคุณสมบัติตามหลักเกณฑ์ที่กำหนดไว้ในกฎหมาย กล่าวคือ มีพื้นที่ 15.36 ตารางกิโลเมตร ประชากรในวันที่ 31 มีนาคม พ.ศ. 2552 จำนวน 12,452 คน ซึ่งเกินกว่า 10,000 คน ตามที่กฎหมายกำหนด ประกอบกับมีรายได้จริงโดยไม่รวมเงินอุดหนุนในปีงบประมาณ พ.ศ. 2552 จำนวน 45.51 ล้านบาท รายจ่ายประจำในปีงบประมาณ พ.ศ. 2552 จำนวน 18.06 ล้านบาท เงินสะสม 49.46 ล้านบาท และสมาชิกสภาเทศบาลต้นเปาจะครบวาระในวันที่ 29 ตุลาคม พ.ศ. 2553 ซึ่งพอควรแก่การปฏิบัติหน้าที่ตามที่กฎหมายกำหนด มีความเหมาะสมที่จะเปลี่ยนแปลงฐานะเป็นเทศบาลเมือง วันที่ 28 ตุลาคม พ.ศ. 2553 นายอำเภอสันกำแพงและผู้ว่าราชการจังหวัดเชียงใหม่ให้ความเห็นชอบ รวมทั้งประชาชนในเขตเทศบาลตำบลต้นเปา จึงได้เปลี่ยนแปลงฐานะเทศบาลตำบลต้นเปา เป็น เทศบาลเมืองต้นเปา ยังคงมีตำแหน่งกำนัน ผู้ใหญ่บ้าน ปฏิบัติงานอยู่ในพื้นที่ แต่จะไม่ได้รับผลกระทบจากการเปลี่ยนแปลงฐานะเป็นเทศบาลเมือง เนื่องจากพระราชบัญญัติลักษณะปกครองท้องที่ (ฉบับที่ 12) พ.ศ. 2552 ซึ่งมีผลใช้บังคับตั้งแต่วันที่ 31 ธันวาคม พ.ศ. 2552 บัญญัติว่า การยกเลิกตำแหน่งกำนัน ผู้ใหญ่บ้าน แพทย์ประจำตำบล สารวัตรกำนันและผู้ช่วยผู้ใหญ่บ้านจะกระทำมิได้ ที่ตั้งและอาณาเขต เทศบาลเมืองต้นเปา มีอาณาเขตติดต่อกับเขตการปกครองข้างเคียง ดังนี้ ทิศเหนือ ติดต่อกับเทศบาลตำบลสันปูเลย เทศบาลตำบลสำราญราษฎร์ และเทศบาลตำบลแม่คือ (อำเภอดอยสะเก็ด) ทิศตะวันออก ติดต่อกับองค์การบริหารส่วนตำบลสันกำแพง และเทศบาลตำบลแม่ปูคา ทิศใต้ ติดต่อกับ เทศบาลตำบลป่าบง (อำเภอสารภี) ทิศตะวันตก ติดต่อกับเทศบาลตำบลสันกลาง ประชากร พื้นที่เทศบาลเมืองต้นเปาประกอบด้วยหมู่บ้านทั้งสิ้นจำนวน 10 หมู่บ้าน มีจำนวนประชากร 20,366 คน แบ่งเป็นชาย 9,212 คน หญิง 11,154 คน (เดือนธันวาคม 2566) ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก หมู่บ้าน พ.ศ. 2566 พ.ศ. 2565 พ.ศ. 2564 พ.ศ. 2563 พ.ศ. 2562 พ.ศ. 2561 พ.ศ. 2560 หนองโค้ง 4,394 4,250 4,125 4,011 3,913 3,704 3,475 สันป่าค่า 3,546 3,435 3,329 3,179 3,053 2,836 2,629 แม่โฮม 2,956 2,834 2,820 2,838 2,841 2,834 2,827 บ่อสร้าง 2,583 2,607 2,611 2,647 2,651 2,596 2,566 ต้นเปา 1,841 1,850 1,849 1,849 1,851 1,875 1,861 บวกเป็ด 1,332 1,321 1,316 1,328 1,299 1,294 1,264 สันมะฮกฟ้า 1,087 1,075 1,063 1,050 1,008 989 985 ต้นผึ้ง 1,042 1,025 1,022 1,000 970 945 929 สันช้างมูบ 878 802 749 703 626 568 532 สันพระเจ้างาม 667 656 643 611 624 617 615 ทะเบียนกลาง 40 34 38 47 47 36 37 รวม 20,366 19,889 19,565 19,263 18,883 18,294 17,720 อ้างอิง ต้นเปา ต้นเปา
สามนิ้วแห่งฮาร์ดดิงคันทรี เป็นฉายาที่มอบให้แก่หมาป่าโทนตัวผู้ในอเมริกาเหนือ ซึ่งคุกคามปศุสัตว์ในฮาร์ดดิงคันทรี (Harding County) รัฐเซาท์ดาโคตาเป็นเวลาถึงสิบสามปีในช่วงต้นคริสต์ศตวรรษที่ 20 มันมีอาณาเขตการล่าไกลไปถึงตะวันตกเฉียงใต้ของรัฐนอร์ทดาโคตาและลงใต้ไปถึงทางตะวันออกของรัฐมอนแทนา สามนิ้วเริ่มก่อการเมื่อปี ค.ศ. 1912 ก่อนจะกลายเป็นนักฆ่าปศุสัตว์อย่างเต็มตัวใน ค.ศ. 1917 ประมาณการว่ามูลค่าของปศุสัตว์ที่ถูกฆ่าสูงถึง $50,000 ในตลอดสิบสามปีที่มันก่อการ เท่าที่ทราบมันฆ่าแกะถึง 66 ตัวในสองคืนก่อนที่จะถูกจับได้ไม่นาน สามนิ้วถูกไล่ล่าด้วยกำลังคนมากกว่า 150 คน แต่กลับติดกับดักถูกจับได้ในวันที่ 23 กรกฎาคม ค.ศ. 1925 ในทุ่งเลี้ยงสัตว์คาเฮาน์ (Kahoun) ใกล้แกลอัป (Gallup) รัฐเซาท์ดาโคตา โดยไคลด์ เอฟ. บริกก์ (Clyde F. Briggs) สารวัตรควบคุมสัตว์ล่าเหยื่อประจำรัฐ ตอนแรกวางแผนจะนำสามนิ้วไปที่บัฟฟาโลคันทรี (Buffalo County) แบบยังมีชีวิต แต่กลับมาตายเสียก่อน คาดว่า มันมีอายุประมาณ 20 ปี ยาว 6 ฟุต หนัก 75 - 80 ปอนด์ อ้างอิง Lopez, Barry. 'Of Wolves and Men'. Charles Scribner’s sons, 1978, ISBN 0743249364
แผนที่คร่าว ๆ แสดงเส้นทางการเคลื่อนทัพของพม่าจนถึงกรุงศรีอยุธยา การเสียกรุงศรีอยุธยาครั้งที่สอง หรือ สงครามคราวเสียกรุงศรีอยุธยาครั้งที่สอง เป็นความขัดแย้งทางทหารครั้งที่สอง ระหว่างราชวงศ์อลองพญาแห่งพม่า กับราชวงศ์บ้านพลูหลวงแห่งสยามในสมัยอาณาจักรอยุธยา ในการทัพคราวนี้ กรุงศรีอยุธยา ราชธานีสยามยาวนานเกือบสี่ศตวรรษ ได้เสียแก่พม่า และถึงกาลสิ้นสุดลง เมื่อวันอังคาร ขึ้น 9 ค่ำ เดือน 5 ปีกุน ตรงกับวันที่ 7 เมษายน พ.ศ. 2310 ในรัชกาลสมเด็จพระเจ้าเอกทัศแห่งอาณาจักรอยุธยา และพระเจ้ามังระแห่งอาณาจักรพม่า ยุทธนาการนี้เป็นผลพวงของสงครามพระเจ้าอลองพญาเมื่อ พ.ศ. 2303 และก่อตัวขึ้นใน พ.ศ. 2308 เมื่อพม่าส่งกองทัพเข้ารุกรานอยุธยาเป็นสองทางแบบคีม ทัพพม่าพิชิตการป้องกันของฝ่ายอยุธยาที่ประกอบด้วยกำลังอันเหนือกว่าแต่ขาดการประสานงานกันได้ และเริ่มปิดล้อมกรุงศรีอยุธยานาน 14 เดือน กระทั่งเดือนมีนาคม พ.ศ. 2310 พระเจ้าเอกทัศทรงยอมเป็นประเทศราชของพม่า แต่พม่าประสงค์ให้ยอมแพ้อย่างไม่มีเงื่อนไข ในที่สุด กองทัพพม่าหักเข้าพระนครได้เป็นครั้งที่สองในประวัติศาสตร์ แล้วทำลายล้างพระนครอย่างป่าเถื่อน ก่อให้เกิดรอยด่างบนผืนความสัมพันธ์ไทย-พม่าตราบบัดนี้ (อ่านต่อ...) บทความคัดสรรก่อนหน้านี้: กษัตริย์อาเธอร์ – ซิลเวอร์แชร์ – สมเด็จเจ้าพระยาบรมมหาศรีสุริยวงศ์ ที่เก็บถาวร – บทความคัดสรรอื่น ๆ
อิรวดี หรือ เอยาวะดี เป็นภาคหนึ่งของประเทศพม่า ครอบคลุมพื้นที่ดินดอนสามเหลี่ยมปากแม่น้ำอิรวดี ตั้งอยู่ระหว่างละติจูด 15° 40' ถึง 18° 30' เหนือ ลองจิจูด 94° 15' ถึง 96° 15' ตะวันออก มีเนื้อที่ 35,140 ตารางกิโลเมตร (13,566 ตารางไมล์) มีประชากรมากกว่า 6.5 ล้านคน ทำให้ภาคอิรวดีมีประชากรมากที่สุดเมื่อเทียบกับรัฐหรือภาคอื่นของพม่า ความหนาแน่นของประชากรคิดเป็น 180 คนต่อตารางกิโลเมตร (460 คนต่อตารางไมล์) มีเมืองหลักชื่อพะสิม ภาคอิรวดีมีเทือกเขายะไข่กระหนาบข้างในพื้นที่ทางทิศตะวันตก และพื้นที่ส่วนใหญ่ถูกแผ้วถางสำหรับการเพาะปลูกข้าว ทำให้มีชื่อเสียงในเรื่องแหล่งผลิตข้าวหลักของประเทศในศตวรรษที่ 21 ภาคอิรวดีก็มีทะเลสาบจำนวนหนึ่ง ในบรรดาลำน้ำสาขาที่แยกออกจากแม่น้ำอิรวดี แม่น้ำที่มีชื่อเสียงได้แก่ แม่น้ำงะวูน (Ngawun) แม่น้ำพะสิม และแม่น้ำโต (Toe) อาณาเขตติดต่อ ทิศเหนือ ติดต่อกับรัฐยะไข่และภาคพะโค ทิศตะวันออก ติดต่อกับภาคพะโคและภาคย่างกุ้ง ทิศใต้ ติดต่อกับอ่าวเมาะตะมะและอ่าวเบงกอล ทิศตะวันตก ติดต่อกับอ่าวเบงกอลและรัฐยะไข่ การแบ่งเขตการปกครอง ภาคอิรวดีแบ่งออกเป็น 8 จังหวัด ดังนี้ จังหวัด อำเภอ อักษรไทย อักษรพม่า อักษรโรมัน อักษรไทย อักษรพม่า อักษรโรมัน พะสิม พะสิม กานจี้ถ่อง ตาบ้อง งะปุดอ ฮีนตาดะ ฮีนตาดะ ซะลูน เล่มแยะนา มย่องเมียะ มย่องเมียะ เอนแม ว่าแคมะ ละบุตา ละบุตา มอละมไยง์จู้น มะอูบีน มะอูบีน ป้านตะนอ ญองโด้น ดะนุ-พยู พยาโปน พยาโปน โบกะเล่ ไจละ เด้ดะแย โจน-ปยอ โจน-ปยอ เยจี จ้องโก้น เมียนออง เมียนออง จานกี้น อีนกะปู อ้างอิง อิรวดี ภาคอิรวดี
มัณฑะเลย์ หรือ มานดะเล เป็นภาคหนึ่งของประเทศพม่า อยู่ในบริเวณภาคกลางของประเทศ มีอาณาเขตทางทิศตะวันตกติดกับภาคซะไกง์และภาคมะกเว ทิศตะวันออกติดกับรัฐฉาน และทิศใต้ติดกับดินแดนสหภาพเนปยีดอ เมืองหลวงของภาคคือมัณฑะเลย์ซึ่งตั้งอยู่ทางตอนกลางของภาค ภาคมัณฑะเลย์มีความสำคัญต่อเศรษฐกิจของพม่า โดยคิดเป็นร้อยละ 15 ของเศรษฐกิจของประเทศ อาณาเขตติดต่อ ภาคมัณฑะเลย์มีตำแหน่งที่ตั้งดังนี้ ทิศเหนือ ติดต่อกับภาคซะไกง์ ทิศตะวันออก ติดต่อกับรัฐฉาน ทิศใต้ ติดต่อกับดินแดนสหภาพเนปยีดอ ทิศตะวันตก ติดต่อกับภาคมะกเว การแบ่งเขตการปกครอง ภาคมัณฑะเลย์แบ่งออกเป็น 11 จังหวัด ซึ่งแบ่งย่อยอีกเป็น 28 อำเภอ ดังนี้ จังหวัด อำเภอ อักษรไทย อักษรพม่า อักษรโรมัน อักษรไทย อักษรพม่า อักษรโรมัน ปยีนอู้ลวีน ปยีนอู้ลวีน เจาะแซ เจาะแซ สิ่นไกง์ มยิต้า มยี่นชาน มยี่นชาน ตองตา นะโท่จี้ ญองอู้ เจาะปะด้อง ญองอู้ ยะแม่ที่น ยะแม่ที่น ปยอ-บแว เมะทีลา เมะทีลา มะไลง์ ตาซี วู่น-ดวี่น ออง-มเยตาซาน ออง-มเยตาซาน ปะเตนจี้ มะตะยา มะฮาออง-มเย มะฮาออง-มเย ช่านเอ้ตาซาน ช่านเมียะตาซี ปยีจี้ดะกูน อมรปุระ อมรปุระ ตะเบะจี้น ตะเบะจี้น สิ่นกู้ โม่โกะ ตะด้าอู้ ตะด้าอู้ งะซูน อ้างอิง ภาคมัณฑะเลย์ มัณฑะเลย์
เมืองเอกของเกาะเซาท์จอร์เจียและหมู่เกาะเซาท์แซนด์วิช เมืองร้าง เป็นหมู่บ้าน เมืองหรือนครที่ถูกทิ้งร้าง ซึ่งเป็นเพราะกิจกรรมทางเศรษฐกิจที่สนับสนุนสถานที่แห่งนั้นล้มเหลว หรือเนื่องจากภัยพิบัติทั้งที่ธรรมชาติและมนุษย์เป็นสาเหตุ เช่น น้ำท่วม ปฏิบัติการรัฐบาล สภาพไร้กฎหมายควบคุมไม่ได้ สงครามหรือภัยพิบัตินิวเคลียร์​ และโรคระบาด คำนี้บางครั้งใช้หมายถึงนคร เมืองหรือย่านที่ยังมีประชากรอยู่ แต่น้อยกว่าในอดีตมาก เมืองร้างบางแห่งกลายเป็นสถานที่ท่องเที่ยว เช่น ปรือปิยัจ (Pripyat) ประเทศยูเครน ที่ได้รับผลกระทบจากภัยพิบัติเชียร์โนบีล เมื่อเดือนเมษายน ค.ศ. 1986 บางแห่งได้รับความนิยมเพราะรักษาสถาปัตยกรรมเฉพาะของสมัยหนึ่งไว้ การท่องเที่ยว การเขียนถึง และการถ่ายภาพเมืองร้างเป็นอุตสาหกรรมขนาดย่อม เมื่อครั้งแผ่นดินไหวและคลื่นสึนามิในโทโฮกุ พ.ศ. 2554 ที่ประเทศญี่ปุ่น ทำให้เมืองโทมิโอกะในจังหวัดฟูกูชิมะ กลายเป็นเมืองร้างเนื่องจากอยู่ในรัศมีของโรงไฟฟ้าพลังงานนิวเคลียร์ มีผู้ที่ได้รับอนุญาตให้กลับมาพำนักในเมืองนี้ได้เพียงคนเดียวชื่อ นาโอโตะ มัตสึมูระกับสุนัขที่เขาเลี้ยงหนึ่งตัว อ้างอิง
ในศาสนาคริสต์ พิธีศักดิ์สิทธิ์ คือ พิธีกรรมที่เชื่อว่าพระเยซูทรงกำหนดไว้ให้คริสต์ศาสนิกชนนำไปปฏิบัติเพื่อเป็นการระลึกถึงและนมัสการพระเป็นเจ้า และจะได้มีส่วนร่วมในแผนการแห่งความรอด ชาวโรมันคาทอลิกเรียกพิธีศักดิ์สิทธิ์ว่า 'ศีลศักดิ์สิทธิ์' มีอยู่ 7 ศีล แต่ชาวโปรเตสแตนต์ถือว่าพระเยซูทรงกำหนดไว้เพียง 2 พิธี คือ พิธีบัพติศมาและพิธีมหาสนิทศักดิ์สิทธิ์ นิยามทั่วไป Concise Dictionary of Religion ของ Hexam ระบุว่า Sacrament คือ 'พิธีกรรมที่พระเจ้าหรือเทพเจ้ามีส่วมร่วมกระทำ' แต่ในศาสนาคริสต์ คำนี้มีนัยะเฉพาะเจาะจงกว่านี้ 'หนังสือคำสอนพระศาสนจักรคาทอลิก' นิยามศีลศักดิ์สิทธิ์ไว้ว่า 'ศีลศักดิ์สิทธิ์เป็นเครื่องหมายทรงประสิทธิภาพของพระหรรษทาน ที่พระคริสตเจ้าทรงตั้งขึ้นและได้มอบแก่พระศาสนจักร ซึ่งโดยทางศีลศักดิ์สิทธิ์นี้ พระศาสนจักรก็ได้รับชีวิตพระ จารีตที่แลเห็นได้ ซึ่งเป็นส่วนประกอบของศีลศักดิ์สิทธิ์ แสดงและทำให้พระหรรษทานนั้นเป็นปัจจุบัน ศีลศักดิ์สิทธิ์ก่อให้เกิดผลในบรรดาผู้ซึ่งรับไว้โดยมีท่าทีที่เหมาะสม' ฝ่ายนิกายแองกลิคันระบุใน Book of Common Prayer ว่าพิธีศักดิ์สิทธิ์คือ 'เครื่องหมายที่แสดงให้เห็นได้ถึงพระคุณฝ่ายจิตวิญญาณภายใน ซึ่งพระคริสต์ได้ทรงประทานแก่เราผู้ที่พระองค์ได้สถาปนาไว้เอง เพื่อเป็นวิธีการให้เราได้รับพระคุณนั้นและเป็นคำสัญญายืนยันพวกเรา' นิกายโรมันคาทอลิก อีสเทิร์นออร์ทอดอกซ์ และออเรียนทัลออร์ทอดอกซ์ สอนว่าศีลศักดิ์สิทธิ์มี 7 ประการ คริสตจักรโมันคาทอลิกถือว่าศีลศักดิ์สิทธิ์นั้นหมายรวมถึงพระคริสต์และคริสตจักรด้วย นิกายแองกลิคันสอนว่า 'พิธีศักดิ์สิทธิ์ที่พระคริสต์องค์พระผู้เป็นเจ้าของเราได้สถาปนาไว้ตามพระกิตติคุณคือพิธีบัพติศมาและพิธีมหาสนิท' และสอนว่า 'อีกห้าพิธีกรรมที่มักเรียกกันว่าพิธีศักดิ์สิทธิ์ อันได้แก่ พิธียืนยันความเชื่อ พิธีสารภาพบาป พิธีสถาปนา พิธีสมรส และพิธีเจิมครั้งสุดท้ายนั้น ไม่ต้องนับว่าเป็นพิธีศักดิ์สิทธิ์แห่งพระกิตติคุณ' นิกายโรมันคาทอลิก ศีลศักดิ์สิทธิ์ที่ได้รับการรับรองจากศาสนจักรคาทอลิกมีอยู่ 7 ศีล ดังต่อไปนี้คือ ศีลล้างบาป (Baptism) เป็นการล้างบาปกำเนิดและบาปทุกอย่างที่ติดตัวมาก่อนหน้านั้น เพื่อให้กลับไปเป็นบุตรของพระเจ้าและเป็นสมาชิกของคริสตจักร มีสิทธิและหน้าที่อย่างคริสตชนทุกประการ ศีลมหาสนิท (Eucharist) เป็นการแสดงความเป็นหนึ่งเดียวกันของเหล่าคริสตชนและความสนิทสัมพันธ์กับพระเจ้าผ่านการระลึกถึงการสิ้นพระชนม์และการคืนพระชนม์ของพระเยซู ศีลอภัยบาป (Penance) เป็นการสารภาพความผิดและชดใช้โทษบาป เพื่อให้ตนได้กลับไปคืนดีกับพระเจ้าและคริสตจักร ศีลกำลัง (Confirmation) เป็นการเสริมสร้างการเติบโตฝ่ายจิตวิญญาณ ทำให้ได้รับพระพรเจ็ดประการของพระจิต และพร้อมที่จะอุทิศตนรับใช้คริสตจักร ศีลสมรส (Matrimony) เป็นการแสดงตนต่อพระเจ้าและคริสตจักรว่าทั้งสองจะใช้ชีวิตร่วมกันเป็นสามีภรรยาอย่างซื่อสัตย์ ศีลเจิมคนไข้ (Anointing of the Sick) เป็นการช่วยให้ผู้ป่วยได้รับความรอด ศีลอนุกรม (Holy Orders) เป็นการบวชในคริสตจักรเพื่ออุทิศตนเป็นผู้รับใช้พระเจ้า ด้วยการอภิบาลปกครอง ทำให้ศักดิ์สิทธิ์ และอบรมสั่งสอนชุมชนคริสตชน อ้างอิง
ผู้ว่าการธนาคารแห่งประเทศไทย เป็นตำแหน่งผู้บริหารสูงสุดของธนาคารแห่งประเทศไทย โดยตำแหน่งผู้ว่าการยังดำรงตำแหน่งอื่นเป็น รองประธานคณะกรรมการธปท., ประธานคณะกรรมการนโยบายการเงิน, ประธานคณะกรรมการนโยบายสถาบันการเงิน และ ประธานคณะกรรมการระบบการชำระเงิน มีวาระการดำรงตำแหน่งคราวละ 5 ปี ติดต่อกันได้ไม่เกินสองวาระ ซึ่งรัฐมนตรีว่าการกระทรวงการคลังจะเป็นผู้สรรหาและเสนอชื่อไปยังคณะรัฐมนตรี หลังจากคณะรัฐมนตรีมีมติรับรองแล้ว นายกรัฐมนตรีจะนำชื่อทูลเกล้าฯ ไปให้พระมหากษัตริย์ทรงลงพระปรมาภิไธยและมีพระบรมราชโองการโปรดเกล้าฯแต่งตั้งต่อไป คุณสมบัติ ผู้มีสิทธิ์ถูกเสนอชื่อให้ดำรงตำแหน่งผู้ว่าการธนาคารแห่งประเทศไทย ต้องมีสัญชาติไทย สำเร็จการศึกษาไม่ต่ำกว่าปริญญาตรี มีความรู้ความสามารถในด้านเศรษฐศาสตร์มหภาคและสถาบันการเงิน มีอายุไม่เกิน 60 ปีบริบูรณ์ในวันที่คณะรัฐมนตรีพิจารณาให้ความเห็นชอบ ไม่เป็นพนักงานหรือลูกจ้างของธนาคารแห่งประเทศไทย หากเคยเป็นข้าราชการการเมืองหรือมีตำแหน่งในพรรคการเมือง หน้าที่ ผู้ว่าการธนาคารแห่งประเทศไทย มีหน้าที่กำกับดูแลนโยบายและบริหารธนาคารแห่งประเทศไทย เพื่อรักษาเสถียรภาพและความมั่นคงทางการเงินของประเทศ แม้โดยตำแหน่งจะต่ำกว่ารัฐมนตรีว่าการกระทรวงการคลัง แต่ก็มีความสำคัญมาก ดังข้อความเรื่อง 'ศาสตร์และศิลป์แห่งการเป็นผู้ว่าการธนาคารกลาง' ของ ป๋วย อึ๊งภากรณ์ ที่ว่า รายพระนาม/รายนาม ลำดับ(สมัย) รูป รายพระนาม/รายนาม เริ่มวาระ สิ้นสุดวาระ 1 (1) พระวรวงศ์เธอ พระองค์เจ้าวิวัฒนไชย 27 พฤศจิกายน พ.ศ. 2485 16 ตุลาคม พ.ศ. 2489 2 (1) เสริม วินิจฉัยกุล 17 ตุลาคม พ.ศ. 2489 24 พฤศจิกายน พ.ศ. 2490 3 (1) เล้ง ศรีสมวงศ์ 25 พฤศจิกายน พ.ศ. 2490 2 กันยายน พ.ศ. 2491 1 (2) พระวรวงศ์เธอ พระองค์เจ้าวิวัฒนไชย 3 กันยายน พ.ศ. 2491 2 ธันวาคม พ.ศ. 2491 3 (2) เล้ง ศรีสมวงศ์ 3 ธันวาคม พ.ศ. 2491 3 สิงหาคม พ.ศ. 2492 4 หม่อมหลวงเดช สนิทวงศ์ 4 สิงหาคม พ.ศ. 2492 29 กุมภาพันธ์ พ.ศ. 2495 2 (2) เสริม วินิจฉัยกุล 1 มีนาคม พ.ศ. 2495 24 กรกฎาคม พ.ศ. 2498 5 เกษม ศรีพยัคฆ์ 25 กรกฎาคม พ.ศ. 2498 23 กรกฎาคม พ.ศ. 2501 6 โชติ คุณะเกษม 24 กรกฎาคม พ.ศ. 2501 3 พฤษภาคม พ.ศ. 2502 7 ป๋วย อึ๊งภากรณ์ 11 มิถุนายน พ.ศ. 2502 15 สิงหาคม พ.ศ. 2514 8 พิสุทธิ์ นิมมานเหมินท์ 16 สิงหาคม พ.ศ. 2514 23 พฤษภาคม พ.ศ. 2518 9 เสนาะ อูนากูล 24 พฤษภาคม พ.ศ. 2518 31 ตุลาคม พ.ศ. 2522 10 นุกูล ประจวบเหมาะ 1 พฤศจิกายน พ.ศ. 2522 13 กันยายน พ.ศ. 2527 11 กำจร สถิรกุล 14 กันยายน พ.ศ. 2527 5 มีนาคม พ.ศ. 2533 12 ชวลิต ธนะชานันท์ 6 มีนาคม พ.ศ. 2533 30 กันยายน พ.ศ. 2533 13 วิจิตร สุพินิจ 1 ตุลาคม พ.ศ. 2533 1 กรกฎาคม พ.ศ. 2539 14 เริงชัย มะระกานนท์ 13 กรกฎาคม พ.ศ. 2539 28 กรกฎาคม พ.ศ. 2540 15 ชัยวัฒน์ วิบูลย์สวัสดิ์ 31 กรกฎาคม พ.ศ. 2540 4 พฤษภาคม พ.ศ. 2541 16 หม่อมราชวงศ์จัตุมงคล โสณกุล 7 พฤษภาคม พ.ศ. 2541 30 พฤษภาคม พ.ศ. 2544 17 หม่อมราชวงศ์ปรีดิยาธร เทวกุล 31 พฤษภาคม พ.ศ. 2544 7 ตุลาคม พ.ศ. 2549 18 ธาริษา วัฒนเกส 8 ตุลาคม พ.ศ. 2549 30 กันยายน พ.ศ. 2553 19 ประสาร ไตรรัตน์วรกุล 1 ตุลาคม พ.ศ. 2553 30 กันยายน พ.ศ. 2558 20 วิรไท สันติประภพ 1 ตุลาคม พ.ศ. 2558 30 กันยายน พ.ศ. 2563 21 เศรษฐพุฒิ สุทธิวาทนฤพุฒิ 1 ตุลาคม พ.ศ. 2563 30 กันยายน พ.ศ. 2568 22 วิทัย รัตนากร 1 ตุลาคม พ.ศ. 2568 ปัจจุบัน เชิงอรรถ นอกจากนั้น รายชื่อผู้ว่าการธนาคารแห่งประเทศไทย ยังใช้เป็นส่วนช่วยในการดูอายุของธนบัตรไทยด้วย อ้างอิง
ฟินมาร์ก เป็นเทศมณฑลปกครองตนเองในทิศตะวันออกเฉียงเหนือสุดของประเทศนอร์เวย์ ในทิศตะวันตกใกล้กับประเทศฟินแลนด์ ส่วนทิศใต้ติดกับประเทศรัสเซีย และทิศตะวันออกติดกับทะเลนอร์วีเจียน ที่มาของชื่อ ประวัติศาสตร์ ชาว Sami ชนพื้นเมืองในสมัยก่อน ชนชาติของฟินมาร์กอยู่มาแล้วทั้งหมด 10,000 ปี โดยมีชนพื้นเมือง คือ ชาวซามี (Sami) อยู่ในบริเวณนอร์เวย์เป็นส่วนมากในช่วงศตวรรษที่ 20 มีการเปลี่ยนแปลงมากมายเกี่ยวกับวัฒนธรรมของชนพื้นเมืองซามี โดยได้มีประเพณีและวัฒนธรรมทิ้งไว้มายาวนานเช่น การถักของชาวซามี ในศตวรรษที่ 10 ฟินน์แลนด์ได้เป็นท่าเรือไวกิ้ง และเกิดปัญหาการต่อสู้ระหว่างชายแดน จนถึงปี ค.ศ. 1326 ปัญหาเรื่องนี้ได้สงบลง จนได้มีการอพยพของชาว Kven เชื้อชาติฟินแลนด์ จนเกิดสงครามโลกครั้งที่สอง​ในช่วงปลายสงคราม มีไม่กี่ชีวิตที่รอดมาได้ ส่วนมากผู้อพยพจะไปทางทิศใต้ของนอร์เวย์ แต่บางคนก็หลบอยู่ในถ้ำรอจนกว่าพวกเยอรมัน จะออกไปจากที่นั้น จากการตรวจสอบความเสียหายได้พบว่ามี 11,000 บ้านเรือน 4700 ฟาร์มวัว 106 โรงเรียน 27 โบสถ์และ 21 โรงพยาบาลถูกไฟไหม้ผังเสียหาย ภูมิศาสตร์ ภูมิศาสตร์ทางตอนเหนือของเทศมณฑลฟินมาร์ก ในทิศตะวันออกเฉียงเหนือสุดของประเทศนอร์เวย์ ในทิศตะวันตกใกล้กับประเทศฟินแลนด์ ส่วนทิศใต้ติดกับประเทศรัสเซีย และทิศตะวันออกติดกับทะเลนอร์เวย์ ภูมิอากาศ ศาสนา ศาสนาในฟินมาร์กส่วนมากนับถือศาสนาคริสต์เป็นส่วนมาก การแบ่งเขตการปกครอง เทศมณฑลฟินมาร์กแบ่งเขตการปกครองออกเป็น 19 เทศบาล เทศบาลในมาร์ก รายชื่อเทศบาล อัลตา Berlevåg Båtsfjord Gamvik Hammerfest Hasvik Kárášjohka or Karasjok Guovdageaidnu or Kautokeino Kvalsund Lebesby Loppa Måsøy Unjárga or Nesseby Nordkapp Porsanger or Porsángu or Porsanki Sør-Varanger Deatnu or Tana Vadsø Vardø เศรษฐกิจ ฟินมาร์กมีอุตสาหกรรมหลักคือ การประมง การบริการเกี่ยวกับการท่องเที่ยว จึงเป็นการดึงดูดความสนใจในการทำธุรกิจ จึงมีรายได้หลักเกี่ยวกับสิ่งนี้ วัฒนธรรม ประชากร เชิงอรรถ ก. ชาว Kven คือชนกลุ่มน้อยในประเทศนอร์แวย์ เชื้อชาติฟินแลนด์ ส่วนมากทำอาชีพชาวนา และการประมง อ้างอิง ฟินมาร์ก
Calvin |ฌ็อง กาลแว็ง นิกายเพรสไบทีเรียน เป็นหนึ่งในนิกายในศาสนาคริสต์ฝ่ายโปรเตสแตนต์ที่มีต้นกำเนิดที่สกอตแลนด์ ยึดถือแนวคิดทางเทววิทยาแบบลัทธิคาลวิน และมีการจัดระเบียบองค์การแบบเพรสไบทีเรียน หลักเทววิทยาแบบเพรสไบทีเรียนเน้นเรื่องอำนาจอธิปไตยของพระเจ้า สิทธิอำนาจของคัมภีร์ไบเบิล และการรับพระคุณจากพระเจ้าได้โดยการศรัทธาในพระเยซูเท่านั้น ในสกอตแลนด์วิธีการปกครองคริสตจักรของเพรสไบทีเรียนได้รับการรับประกันตามพระราชบัญญัติสหภาพ ค.ศ. 1707 นิกายเพรสไบทีเรียนสมัยใหม่สืบเค้าไปได้ถึงการปฏิรูปศาสนาในสกอตแลนด์ คริสตจักรท้องถิ่นแต่ละแห่งปกครองโดยคณะธรรมกิจซึ่งมาจากตัวแทนของคริสตจักรนั้น ในทางทฤษฎีนิกายนี้ไม่มีการแต่งตั้งบิชอป แต่มีการสถาปนาโดยการเลือกตั้งคณะผู้ปกครองขึ้นเพื่อทำหน้าที่อภิบาลคริสต์ศาสนิกชนหรือสมาชิกคริสตจักร รวมไปถึงการตัดสินใจต่าง ๆ ในคริสตจักร มีมัคนายกทำหน้าที่ดูแลสมาชิกและครอบครัวและส่วนมากดูแลเรื่องการเงินของคริสตจักร ผู้ปกครองและมัคนายกจะมีวาระการประจำการ วาระละ 2-3 ปี แล้วแต่คริสตจักรนั้น ๆ จะกำหนด ตำแหน่งผู้ปกครองเมื่อได้รับการสถาปนาแล้วจะอยู่ในศาสนศักดิ์นั้นตลอดชีพ นิกายเพรสไบทีเรียนมีต้นกำเนิดมาจากการปฏิรูปศาสนาในยุโรปช่วงคริสต์ศตวรรษที่ 16 ซึ่งมีฌ็อง กาลแว็งเป็นหนึ่งในนักปฏิรูปคนสำคัญ คริสตจักรปฏิรูปส่วนมากสืบมีวิธีการปกครองที่สามารถสืบย้อนไปได้ทั้งแบบเพรสไบทีเรียนและคองกรีเกชันแนล ในคริสต์ศตวรรษที่ 20 คริสตจักรเพรสไบทีเรียนหลายแห่งเริ่มมีบทบาทในขบวนการคริสต์ศาสนสัมพันธ์ เช่น การตั้งสภาคริสตจักรสากล บางคริสตจักรในนิกายนี้ยังเริ่มหันมาทำงานร่วมกับคริสตจักรปฏิรูปกลุ่มอื่น ๆ บ้างก็เข้าร่วมกลุ่มกับนิกายอื่นเลย เช่น คริสตจักรคองกรีเกชันแนล ลูเทอแรน แองกลิคัน และเมทอดิสต์ ในประเทศไทย นิกายเพรสไบทีเรียนไม่ใช่โปรเตสแตนต์กลุ่มแรกที่เข้ามาในประเทศไทย แต่สามารถทำพันธกิจได้เจริญรุ่งเรืองเป็นปึกแผ่น คณะเพรสไบทีเรียนจึงผลักดันให้คริสต์ศาสนิกชนนิกายโปรเตสแตนต์ในไทยรวมกลุ่มกันตั้งคริสตจักรของตนเองขึ้นเป็นอิสระ จนปี พ.ศ. 2477 จึงตั้งคริสตจักรในสยาม ต่อมาเปลี่ยนชื่อเป็นสภาคริสตจักรในประเทศไทย ในปี พ.ศ. 2500 คณะเพรสไบทีเรียนจึงถ่ายโอนงานและทรัพย์สินของคณะให้แก่สภาคริสตจักร จากนั้นคริสตจักรอื่น ๆ เช่น คริสเตียนเชิร์ช (ดิสไซเปิลส์ออฟไครสต์) ก็เริ่มเข้าร่วมตาม นิกายเพรสไบทีเรียนในประเทศไทยปัจจุบันจึงสังกัดสภาคริสตจักรในประเทศไทย อ้างอิง
ไข่สั่นชุดหนึ่งแบบมีสายเชื่อมกับเครื่องควบคุม ไข่สั่น เม็ดสั่น หรือ ไข่รัก เป็นอุปกรณ์มีลักษณะอย่างไข่สัตว์ปีกหรือกระสุนปืนสำหรับสร้างความสั่นสะเทือนเพื่อเร้ากำหนัดโดยสอดใส่เข้าไปในช่องคลอดหรือทวารหนัก มักเป็นส่วนหนึ่งของของเล่นทางกามวิสัยที่แยกชิ้นส่วนกันใช้งานได้ แต่ละชิ้นมักมีขนาดยาวสองถึงสามนิ้ว และสูงราวสามนิ้วครึ่ง โครงสร้าง ไข่สั่นประกอบด้วยอุปกรณ์สั่นซึ่งมีรูปดังไข่หรือกระสุนหนึ่งชิ้น โดยอาจมีสายไฟเชื่อมต่อหรือไม่ก็ได้ และมีเครื่องควบคุมระยะไกลหนึ่งชิ้นสำหรับสั่งการสั่นสะเทือนผ่านระบบคลื่นความถี่ทางวิทยุ ไข่สั่นบางรุ่นอาจมีวงจรรวมฝังอยู่เพื่อสร้างรูปแบบการสั่นที่พิเศษจากรูปแบบปกติ เป็นต้นว่า เต้นเป็นจังหวะ (pulsation) หรือเพิ่มระดับความแรง (escalation) ได้ ซึ่งอาจช่วยประเทืองกามารมณ์ของผู้ใช้บางคน ไข่สั่นประเภทที่ไม่มีสายเชื่อมต่อนั้นเหมาะสำหรับใช้ในระยะไกล แต่ไม่เหมาะสำหรับทวารหนัก เพราะหลุดเข้าไปในรูทวารได้ ไข่สั้นนั้นประกอบขึ้นจากวัสดุจำพวกยาง ซิลิโคน โลหะ พลาสติก หรือแก้วอย่างใดอย่างหนึ่งหรือหลายอย่างประสมกัน และอาจหุ้มด้วยวัสดุอ่อนนุ่มยืดหยุ่นได้ เช่น เยลลี หรือซิลิโคน เพื่อประโยชน์ให้เกิดความสุขเมื่อสัมผัส วัสดุเหล่านี้บางทีก็ทำเป็นสีสันต่าง ๆ เพื่อให้ผู้ใช้รื่นเริงบันเทิงใจ ไข่สั่นมีหลายประเภท แต่ละประเภทกำหนดขึ้นเพื่อใช้ประโยชน์หลายรูปแบบต่างกันไป เป็นต้นว่า ไข่เดี่ยว (single egg) มีไข่หนึ่งใบทำงานด้วยแผงควบคุมและใส่ถ่านที่ตัวไข่นั้นเอง ประเภทนี้มักสั่นอย่างเดียว ไม่มีหน้าที่พิเศษหลากหลายเหมือนประเภทอื่น, ไข่คู่ (double eggs) แยกกันสั่นด้วยอัตราความถี่และความเร็วต่างกันหรือเหมือนกันแล้วแต่กำหนด เพื่อเพิ่มการสั่นสะเทือนขึ้นอีกเท่า และไข่สั่นไร้สายประกอบเครื่องควบคุมระยะไกล (wireless love egg with a remote control) มีไข่จะกี่ใบก็แล้วแต่ ซึ่งล้วนไม่มีสายเชื่อม และทำงานตามที่เครื่องควบคุมระยะไกลสั่ง ความบันเทิงใจ ไข่สั่นเป็นของเล่นอเนกประสงค์ทางกามวิสัย ชายหรือหญิงก็ใช้ได้ทั้งสิ้น และอาจใช้ได้แก่หลาย ๆ ส่วนของร่างกาย เป็นต้นว่า สอดใส่ไข่สั่นเข้าไปในช่องคลอดดังสอดใส่แทมพอน (ผ้าอนามัยแบบสอด) แล้วให้ไข่สั่นทำงานเพื่อสร้างความสั่นสะเทือนเป็นช่วง ๆ ไป หรือใช้แก่ปุ่มกระสัน (clitoris) โดยตั้งไข่สั่นไว้กระหนาบกับปุ่มกระสันเป็นต้น หรือใช้แก่หัวนม ตลอดจนอัณฑะ และองคชาตก็ได้ ไข่สั่นอาจใช้ขณะสำเร็จความใคร่ด้วยตนเอง หรือก่อนหรือขณะร่วมประเวณีกันก็ได้ ไข่สั่นแบบไข่คู่นั้นมักใช้แก่ช่องคลอดและทวารหนัก หรืออาจใช้แก่ทวารหนักของคู่รักทั้งสองเมื่อสมสู่กัน หรือช่องคลอดของหญิงสาวรักร่วมเพศทั้งสองเมื่อร่วมประเวณีกันก็ได้ อนึ่ง ไข่สั่นอาจใช้ร่วมกับของเล่นทางกามวิสัยชิ้นอื่น เป็นต้นว่า พวงองคชาตแบบคล้องสะเอว เพื่อเร้ากำหนัดให้แก่หญิงผู้คล้อง
ตะกร้อ ไทยแลนด์ ลีก 2549 เป็นการแข่งขันตะกร้อไทยแลนด์ลีกครั้งที่ 5 รูปการแข่งขันเดิม มีทีมเข้าร่วมการแข่งขันตะกร้อ ไทยแลนด์ ลีกทั้งหมด 8 ทีม โดยเริ่มแข่งขันครึ่งฤดูกาลแรกระหว่างวันที่ 29 เมษายน ถึง 10 มิถุนายน 2549 และครึ่งฤดูกาลหลังระหว่างวันที่ 17 มิถุนายน ถึง 29 กรกฎาคม 2549 โดยแข่งในระบบเหย้าเยือนพบกันหมดเป็นจำนวนทีมละ 14 นัดระบบการแข่งขันตะกร้อ ไทยลีก ดิวิชั่น 1 แต่ละสโมสรสามารถส่งชื่อผู้เล่นตลอดฤดูกาลแข่งขันได้ไม่เกิน 18 คน ในการทำการแข่งขันแต่ละครั้ง จะส่งทีมลงทำการแข่งขันได้ 2 ทีม คือทีม ก. กับ ทีม ข. แต่ละทีมจะส่งรายชื่อลงทำการแข่งขันได้ไม่เกิน 5 คน ตัวจริง 3 คน ตัวสำรอง 2 คน เปลี่ยนตัวได้ 1 คน ในการทำการแข่งขันแต่ละครั้ง หากสามารถชนะได้ทั้ง 2 ทีม จะได้ 2 คะแนน ชนะทีมเดียวจะได้ 1 คะแนน แพ้ทั้ง 2 ทีม จะได้ 0 คะแนนการจัดลำดับบนตารางคะแนน ดังนี้ ทีมที่ได้คะแนนรวมสูงสุดเมื่อสิ้นสุดฤดูกาลเป็นทีมชนะเลิศ ส่วนทีมที่ได้คะแนนรองลงมาจะถูกจัดอันดับลดหลั่นกันตามคะแนนรวมที่ได้จนถึงทีมสุดท้าย ในกรณีที่มีทีมมากกว่า 1 ทีมขึ้นไป ได้คะแนนรวมเท่ากันเมื่อสิ้นสุดฤดูกาลให้ใช้เกณฑ์พิจารณาเรียงลำดับ ดังนี้ พิจารณาจากผลต่างของเซตได้ และเซตเสีย (Set Difference) พิจารณาจากผลต่างของคะแนนได้ และคะแนนเสีย (Score Difference) พิจารณาเฉพาะเซตได้ (Set For) แข่งขันกันใหม่ 1 นัด เพื่อหาทีมชนะ หากผลการแข่งขันเสมอกันในเวลาปกติให้ตัดสินด้วยการเตะลูกโทษ ณ จุดเตะโทษ ในกรณีที่พิจารณาตามเกณฑ์ดังกล่าวข้างต้นตามลำดับแล้วและได้เกณฑ์ตัดสินตามข้อหนึ่งข้อใดแล้วให้ยุติการพิจารณาข้อต่อไป ทีมชนะเลิศปีนี้คือ แพร่ สนามเหย้าและสถานที่ตั้ง สโมสร สถานที่สนามเหย้า ที่ตั้ง ความจุ หมายเหตุ เชียงใหม่ โรงยิมส์ 3 เทศบาล อำเภอเมือง, เชียงใหม่ นครปฐม โรงยิมส์ศูนย์กีฬาเทศบาลนครปฐม อำเภอเมือง, นครปฐม นครสวรรค์ โรงยิมส์ สนามกีฬากลาง อำเภอเมือง, นครสวรรค์ แพร่ โรงยิมส์ สนามกีฬากลาง อำเภอเมือง, แพร่ มหาสารคาม โรงยิมส์มหาวิทยาลัยราชภัฏมหาสารคาม อำเภอเมือง, มหาสารคาม ลพบุรี โรงยิมส์มหาวิทยาลัยราชภัฏเทพสตรี อำเภอเมือง, ลพบุรี ขึ้นชั้นมาจาก ดิวิชั่น 2 2548 เลย โรงยิมส์ สนามกีฬากลาง อำเภอเมือง, เลย ขึ้นชั้นมาจาก ดิวิชั่น 2 2548 อุบลราชธานี โรงยิมส์ สนามกีฬากลาง อำเภอเมือง, อุบลราชธานี ตารางคะแนน (C) แชมป์เก่า (PR) ทีมที่เลื่อนชั้นมา ชนะเลิศตะกร้อ ไทยแลนด์ ลีก 2549 แพร่ชนะเลิศครั้งแรก อ้างอิง 2549
วัดคลองวาฬ เป็นพระอารามหลวงชั้นตรี ชนิดสามัญ สังกัดคณะสงฆ์มหานิกาย โดยมีพระธรรมวชิรสิทธาจารย์ (ละเอียด สุทนฺโต) เจ้าคณะภาค ๑๕ เป็นเจ้าอาวาส ที่ตั้งและอาณาเขต วัดคลองวาฬตั้งอยู่บนถนนประจวบ - คลองวาฬ หมู่ที่ 1 ตำบลคลองวาฬ อำเภอเมืองประจวบคีรีขันธ์ จังหวัดประจวบคีรีขันธ์ กินเนื้อที่ 57 ไร่ 3 งาน 30 ตารางวา โดยมีอาณาเขตจรดทางหลวงและที่ดินเอกชนทางทิศเหนือ จรดโรงเรียนบ้านคลองวาฬทางทิศใต้ จรดทางหลวงทางทิศตะวันออก และจรดทางสาธารณะทางทิศตะวันตก ประวัติ วัดคลองวาฬ เริ่มสร้างในสมัยใดไม่มีหลักฐานปรากฏแน่ชัด แต่สันนิษฐานว่าสร้างมาก่อนที่จะเป็นเมืองคลองวาฬ เดิมทีวัดคลองวาฬไม่ได้ตั้งอยู่ในสถานที่ปัจจุบันนี้ แต่ได้ย้ายสถานที่ถึง 3 ครั้ง 3 แห่งก่อนที่จะมาตั้งอยู่ในที่ปัจจุบัน การหาหลักฐานที่แน่ชัดไม่ได้ก็คงเพราะเมืองคลองวาฬสมัยก่อนเป็นเมืองหน้าด่านที่ต้องรับศึกพม่าโดยตลอดทำให้การที่จะสร้างวัดให้มั่นคงถาวรเป็นไปได้ยาก แม้แต่จวนเจ้าเมืองก็ไม่ปรากฏหลักฐานแน่ชัดว่าอยู่ที่ใด ปัจจุบันวัดคลองวาฬอยู่ห่างจากเมืองประจวบคีรีขันธ์ไปทางทิศใต้ประมาณ 9 กิโลเมตร ปูชนียวัตถุ พระพุทธชินราชมุนีศรีประจวบคีรีขันธ์ พระประธานประจำพระอุโบสถ หลวงพ่อศักดิ์สิทธิ์สมประสงค์ พระประธานองค์เก่า ประดิษฐานในพระวิหาร เป็นพระพุทธรูปโบราณยุครัตนะ ทรงจีวรลายดอกพิกุล พระพุทธรัตนมงคล พระประธานบนศาลาการเปรียญ (หอฉัน) ถาวรวัตถุ พระอุโบสถเดิม เป็นอาคารคอนกรีตเสริมเหล็ก กว้าง 9 เมตร ยาว 18 เมตร สร้างเมื่อ พ.ศ. 2469 ศาลาการเปรียญ เป็นอาคารครึ่งตึกครึ่งไม้ 2 ชั้น กว้าง 11 เมตร ยาว 22 เมตร สร้างเมื่อ พ.ศ. 2501 หอสวดมนต์ เป็นอาคารไม้ กว้าง 9 เมตร ยาว 14 เมตร สร้างเมื่อ พ.ศ. 2496 กุฏิสงฆ์ จำนวน 12 หลัง นอกจากนี้มี ห้องสมุด หอฉัน ศาลาบำเพ็ญกุศลและฌาปนสถาน การศึกษา โรงเรียนพระปริยัติธรรมแผนกธรรม เปิดสอนเมื่อ พ.ศ. 2478 โรงเรียนพระปริบัติธรรมแผนกบาลี เปิดสอนเมื่อ พ.ศ. 2510 ลำดับเจ้าอาวาส วัดคลองวาฬ มีเจ้าอาวาสเท่าที่ปรากฎชื่อ 10 รูป ดังนี้ ลำดับ เจ้าอาวาส วาระ (พ.ศ.) 1 พระรุ่ง ภู่ระหงษ์ ไม่ปรากฎ 2 พระพุ่ม สอนสอบ ไม่ปรากฎ 3 พระเกี้ยน ไม่ปรากฎ 4 พระเหลือ พูลสวัสดิ์ ไม่ปรากฎ 5 พระนิ่ม ไม่ปรากฎ 6 พระจวง ส่วนน้อย ไม่ปรากฎ 7 พระกรี คงหนุน 2460 — 2474 8 พระสุเมธีวรคุณ (โถ ถาวรนันท์ พฺรหฺมสโร) 2474 — 2492 9 พระราชธรรมาภรณ์ (หวล สุขิโต) 2492 — 2529 10 พระธรรมวชิรสิทธาจารย์ (ละเอียด สุทนฺโต) 2530 — ปัจจุบัน อ้างอิง แหล่งข้อมูล watklongwan.net ระบบบริหารฐานข้อมูล กรมการศาสนา วัดคลองวาฬ ค คลองวาฬ
กิ้งก่าหัวสีฟ้า เป็นสัตว์เลื้อยคลานประเภทกิ้งก่า ในวงศ์กิ้งก่า (Agamidae) ชนิดหนึ่ง จัดเป็นกิ้งก่าขนาดใหญ่ คล้ายคลึงกับกิ้งก่าหัวแดง แต่บริเวณท้ายทอยมีหนามเล็กๆยื่นออกมา 2 คู่ ในตัวเต็มวัย มีสีสันสวยงามมาก พื้นลำตัวสีน้ำตาลเข้มไล่ลงมาอ่อน ตัดกับจุดกลมสีครีม 3 จุด บริเวณข้างลำตัว ตั้งแต่หัวไล่ลงมาจนหลังมีสีฟ้าเข้มแกมเขียว หน้ามีคาดสีขาว เป็นสัตว์ที่มีอาณาเขต ต้นไม้หนึ่งต้นที่พบ อาจพบมีมากกว่า 1 ตัว โดยจะมีตัวผู้ ปกครอง อยู่เสมอ ถิ่นอาศัยค่อนข้างแตกต่างกับกิ้งก่าคอแดง กิ้งก่าวัยอ่อนมักอาศัยอยู่ตามโคนต้นไม้เล็กๆ หรือตามพุ่มไม้ ตัวเต็มวัยมักเกาะหากินตามลำต้นไม้ขนาดใหญ่ หรือ ระดับเรือนยอด โดยวิ่งกินแมลงขนาดใหญ่ตามเปลือกไม้ หรือ พื้น ได้ดี เช่น มด ด้วง แมลงสาบ กิ้งก่าวัยอ่อนชอบกิน ตัวอ่อนด้วง และ แมลงสาบป่า ขนาดเล็ก ช่วงฤดูผสมพันธุ์ตัวผู้จะปกป้องอาณาเขตต้นไม้และตัวเมียอย่างดุร้าย ขุดหลุมวางไข่ครั้งละ 7-8 ฟอง มักพบในป่าที่ค่อนข้างแห้ง หรือ ตามต้นไม้ริมถนน พบทุกภาค ยกเว้นภาคใต้ตอนล่าง . และ มักถูกจำสับสนกับกิ้งก่าอีกสายพันธุ์หนึ่งคือ กิ้งก่าดงคอฟ้า ซึ่งหายากกว่ามาก ลักษณะ ความยาวจากหัวถึงก้น 10 เซนติเมตร ความยาวจากหัวถึงปลายหาง 25 เซนติเมตร หน้าค่อนข้างสั้น มีหนามเหนือตา และเหนือแผ่นหู มีแผงหนามบนคอ และตามแนวสันหลังโดยเว้นช่วงหลังคอ ลักษณะเด่นคือมีลายแถบสีดำ รูปทรงคล้ายเพชรบริเวณคอที่เป็นช่องว่าง ระหว่างแผงหนาม ลำตัวมักมีสีน้ำตาล เทา หรือดำ สามารถเปลี่ยนสี และลวดลายได้ตามสภาพแวดล้อม และอารมณ์ การกระจายพันธุ์ กิ้งก่าหัวสีฟ้า สามารถพบในประเทศพม่าตอนกลางถึงตอนล่าง ประเทศไทยจนถึงคอคอดกระ ประเทศลาว กัมพูชา เวียดนาม อ้างอิง แหล่งข้อมูล กิ้งก่าดงคอสีฟ้า, หรรษานานาสัตว์, วารสาร อพวช. Calotes mystaceus DUMÉRIL & BIBRON, 1837 : http://reptile-database.reptarium.cz/species?genus=Calotes&species=mystaceus
ขนมอาโป๊ง หรือขนมปำจี เป็นที่รู้จักในฐานะขนมพื้นเมืองของจังหวัดภูเก็ต แต่มักเป็นที่รู้จักแพร่หลายในพื้นที่จังหวัดสงขลา และปัตตานี ในชื่อ ขนมปำจี เดิมทีขนมอาโป้งหรือปำจี เป็นขนมพื้นเมืองของชาวมาเลเซีย ซึ่งเรียกกันว่า ‘ขนมเบื้อง’ และต่อมาได้เข้ามาแพร่หลายในภาคใต้ ส่วนในจังหวัดสตูลจะรู้จักขนมชนิดนี้ในชื่อ 'อาปมแรงงัง' ในส่วนของพื้นที่จังหวัดสงขลา ปัตตานี ยะลา จะเรียนชื่อขนมชนิดนี้ว่า “ขนมปำจี” ขนมอาโป้งหรือปำจี จึงเป็นขนมพื้นเมืองทั้งของจังหวัดฝั่งอันดามันและจังหวัดชายแดนใต้ ด้วยเช่นกัน ขนมอาโป้งหรือปำจี มีหน้าตาคล้ายขนมถังแตก นอกจากเรียกอาโป้งแล้ว ส่วนใหญ่รู้จักในชื่อ ขนมเบื้องมาเลเซีย ขนมปำจี หรืออาโปง นิยมรับประทานคู่กับชา กาแฟยามเช้า หรือเรียกว่าหวันฉ่าย (ตอนบ่าย) เป็นขนมที่ทานเพื่อให้อยู่ท้องดับความหิว เป็นอาหารว่างง่าย ๆ อย่างหนึ่ง ซึ่งทำจากแป้งข้าวเจ้า น้ำตาลทราย ไข่ไก่ เอาแต่ไข่แดง น้ำ น้ำกะทิ และยีสต์ผสมกันได้น้ำแป้งพักไว้ เวลาจะทานราดบนกระทะหลุมใบเล็ก กลิ้งน้ำแป้งให้เป็นแผ่นกลมทั่วกระทะ ทิ้งไว้บนเตาอั้งโล่ ควบคุมไฟปานกลาง ปิดฝาไว้สักพัก พอเหลืองลอกออกมาม้วนตั้งทิ้งไว้ แป้งแผ่นจะม้วนกลมอยู่ตัวกรอบแต่ตรงกลางนุ่ม อาโป้ง อ้างอิง https://web.archive.org/web/20120524085837/http://rueanthai2.lefora.com/2009/12/07/20091207030113
ต้องการซื้อที่สวนในจ.ลำพูน จะขอกู้เงินธกสไปซื้อได้หรือไม่ต้องทำอย่างไรบ้างครับ ต้องการซื้อสวนลำใย ที่จ.ลำพูน แต่ต้องการกู้ ธนาคาร ธกส เพื่อนำเงินไปซื้อที่สวนดังกล่าว จะสามารถกู้ได้หรือไม่ครับ ถ้ากู้ได้ กู้ได้เต็มราคาที่สวนหรือเปล่าครับ จะต้องเตรียมเอกสารอะไรบ้างครับ แล้วกี่วันถึงจะทราบผล --Natchaphong 07:27, 5 มกราคม 2555 (ICT) ติดต่อที่ธนาคารดังกล่าวเองจะดีที่สุด --taweethaも 16:29, 7 มกราคม 2555 (ICT) กระแต อาร์ สยาม มีหลักการดำเนินชีวิตเกี่ยวกับการรักษาเพลงไว้อย่างไร กระแต อาร์สยาม มีหลักการดำเนินชีวิตอย่างไรกับการรักษาเพลงไว้ --125.27.166.170 19:53, 14 มกราคม 2555 (ICT) ไม่น่าจะเกี่ยวข้องกับตัวเธอเองโดยตรง เช่นเป็นผู้อื่นที่แต่งเพลงให้เธอร้อง เป็นต้่น สำหรับเพลงลูกทุ่งในแบบกระเดียดไปทางภาคเหนือ ในบางเพลง นั้น ก็อาจเป็นเพราะมีขึ้นเพื่อให้เข้ากับคุณลักษณะของเจ้าตัวที่เป็นชาวเหนือ --202.28.35.243 18:04, 27 มกราคม 2555 (ICT) ในทวีปยุโรปมีการเลี้ยงเป็ดไหม ที่ยุโรปมีการเลี้ยงเป็ดไหม คือมีรายงานที่ต้องทำเกี่ยวกับ KFC อ.ถามประมาณว่า ทำไมเคเอฟซีถึงขายแต่ไก่ทอด ทำไมไม่ขายเป็ดทอด และทำไมถึงขายเป็นชิ้นๆ10ชิ้น ไม่ขายเป็นตัว ช่วยหน่อยนะค่ะ ขอบคุณสำหรับทุคนที่เข้ามาอ่านนะค่ะ --202.44.135.34 21:15, 17 มกราคม 2555 (ICT) อาจเป็นเอกลักษณ์ของเขา และ/หรือ วัตถุดิบในท้องถิ่นนั้น (เคเอฟซี มีต้นกำเนิดมาจาก รัฐเคนทักกี สหรัฐอเมริกา) ในยุคนั้น ที่ทำให้เลือกใช้ไก่แทนที่จะเป็นสัตว์อื่น... จนถึงปัจจุบัน --202.28.35.243 17:54, 27 มกราคม 2555 (ICT) เป็ดอาจมีกลิ่นคาวมากกว่าไก่ / ไม่มีความต้องการของตลาดมากเท่ากับไก่ ในทวีปยุโรปก็เลี้ยงเป็ดเช่นเดียวกับที่อื่นของโลก ขายเป็นชิ้น ไม่ขายเป็นตัว อาจเป็นไปตามความต้องการของผู้บริโภค (คนเราไม่จำเป็นต้องกินไก่ทั้งตัว) หรือตามวัตถุดิบที่มี (ไก่ชำแหละมาแล้ว แยกเป็นส่วนมา บางส่วนนำไปใช้ประโยชน์อย่างอื่นที่ไม่ใช่ทอดขาย) ตามกระบวนการผลิต (การทอดจะทอดของชิ้นใหญ่มากไม่ได้ ข้างในจะไม่สุก) --taweethaも 16:04, 22 กุมภาพันธ์ 2555 (ICT) ปฏิทินเดือนมกราคมขาดไป 1 วันหรือเปล่าครับ ปฏิทิน เดือน มกราคม 2555 ขาดวันที่ 31 ไปหรือเปล่าครับ ช่วยกำหนดวิธีการบริจาคให้ WP ที่ง่ายที่สุด เหมือนบริจาคช่วยน้ำท่วมจะเป็นไปได้หรือเปล่าครับ --Drkhun 21:32, 19 มกราคม 2555 (ICT) ไม่เข้าใจบริบทของคำถาม เดือนมกราคมก็มี 31 วันเป็นปกติ และปีนี้ก็มี 31 วันเหมือนทุกปี นอกจากปฏิทินนั้นพิมพ์มาผิด การบริจาคให้วิกิพีเดียทำได้สองทางเท่านั้นคือ ผ่านบัตรเครดิต หรือผ่านเพย์พอล คลิกที่ 'บริจาคให้วิกิพีเดีย' ด้านซ้ายมือ --octahedron80 15:05, 24 มกราคม 2555 (ICT) เรื่องการบริจาคเมื่อมี วิกิมีเดียประเทศไทย ได้รับการรับรองแล้ว เราจะเปิดช่องทางให้บริจาคได้ง่ายขึ้นครับ แต่สิ่งที่มีค่ามากกว่าเงินและทดแทนด้วยเงินไม่ได้ คือความร่วมมือของทุกท่านในการเขียน ใช้งาน และให้การสนับสนุนบอกต่อครับ --taweethaも 19:06, 21 กุมภาพันธ์ 2555 (ICT)